പേര് ശ്രീജേഷ് എന്നാണെങ്കില് സൗജന്യ പെട്രോള് പി.ആര് ശ്രീജേഷിന് പെട്രോള് പമ്ബുടമയുടെ വ്യത്യസ്ത ആദരം തിരുവനന്തപുരം: ഒളിമ്ബിക്സ് ജേതാവ് പി.ആര് ശ്രീജേഷിനുള്ള ആദരം അല്പ്പം വ്യത്യസ്തമാക്കിയിരിക്കുകയാണ് തിരുവനന്തപുരത്തെ പെട്രോള് പമ്ബുടമ സുരേഷ്. പി.ആര് ശ്രീജേഷിന് ആദര സൂചകമായി ശ്രീജേഷ് എന്ന് പേരുള്ള ആര്ക്കും പെട്രോള് സൗജന്യം നല്കുമെന്നാണ് കാഞ്ഞിരംപാറയിലെ ഹരേ കൃഷ്ണ എന്ന പെട്രോള് പമ്ബുടമ അറിയിച്ചിരിക്കുന്നത്. പമ്ബിലെത്തുന്നവര് പേര് ശ്രീജേഷാണ് എന്ന് തെളിയിക്കുന്ന ഐഡി കാണിച്ചാല് ആര്ക്കും 101 രൂപയുടെ പെട്രോള് സൗജന്യമായി നല്കുമെന്ന് പമ്ബുടമ പറയുന്നു. 41 വര്ഷത്തിന് ശേഷം ഇന്ത്യയ്ക്ക് ഹോക്കിയില് ലഭിക്കുന്ന വെങ്കലമാണ് ഇത്. ഈ അവസരത്തില് അദ്ദേഹത്തിന് ആദരിക്കാന് വേണ്ടിയിട്ട് ശ്രീജേഷ് എന്ന് പേരുള്ള ആര് വന്നാലും പെട്രോള് അല്ലെങ്കില് ഡീസല് നല്കുന്നത്. ഓഗസ്റ്റ് 31 വരെ ഈ ഓഫര് തുടരും. നിരവധി പേര് ഇതിനകം തന്നെ എത്തി പെട്രോള് അടിച്ചു കഴിഞ്ഞുവെന്ന് പമ്ബുടമ സുരേഷ് പറയുന്നു. ഒരാഴ്ചയില് ഒരു പ്രാവശ്യമാണെന്നും അടുത്ത ആഴ്ച അയാള്ക്ക് വീണ്ടും വരാമെന്നും പമ്ബുടമ പറയുന്നു. ഒളിമ്ബിക്സില് നീരജ് ചോപ്രയുടെ സ്വര്ണനേട്ടം ആഘോഷിക്കാന് ഗുജറാത്തിലെ നേത്രാങ്ക് നഗരത്തിലെ എസ്.പി പെട്രോളിയം പമ്ബും ഇത്തരത്തില് ഒരു ഓഫര് പ്രഖ്യാപിച്ചിരുന്നു. പേര് നീരജാണെന്ന് തെളിയിക്കുന്ന തിരിച്ചറിയല് കാര്ഡ് കാണിക്കുന്നവര്ക്കെല്ലാം 501 രൂപയ്ക്ക് വരെ സൗജന്യമായി പെട്രോള് നല്കുമെന്നായിരുന്നു എസ്.പി പെട്രോളിയം വ്യക്തമാക്കിയത്.